ჰომერ ჰიკამი

**ჰომერ ჰედლი ჰიკამი უმცროსი** (დ.19 თებერვალი, 1943) — ამერიკელი ავტორი, ვიეტნამის ომის ვეტერანი და ნასას ყოფილი ინჟინერი, რომელმაც მონაწილეობა მიიღო პირველი იაპონელი ასტრონავტების მომზადებაში. ჰიკამის 1998 წელს გამოქვეყნებული მემუარი „*Rocket Boys*“, რომელიც ასევე გავრცელდა სახელწოდებით „ოქტომბრის ცა“, *New York Times*-ის ბესტსელერად ჩამოყალიბდა და საფუძვლად დაედო 1999 წელს გამოსულ ფილმს „ოქტომბრის ცას“. ჰომერ ჰიკამის ლიტერატურული მემკვიდრეობა მოიცავს მრავალ ბესტსელერ მემუარსა და რომანს, მათ შორის ისტორიული მხატვრული ლიტერატურის სერიას „Josh Thurlow“, 2015 წლის ბესტსელერს „Carrying Albert Home: The Somewhat True Story of a Man, His Wife, and Her Alligator“ და 2021 წელს გამოცემულ „Rocket Boys“-ის გაგრძელებას — „Don't Blow Yourself Up: The Further Adventures and Travails of the Rocket Boy of October Sky“. ნაშრომები მრავალ ენაზე ითარგმნა.
## ადრეული ცხოვრება და განათლება
ჰომერ ჰედლი ჰიკამ უმცროსი ჰომერ უფროსისა და ელსი გარდენერ ჰიკამის მეორე შვილია. დაიბადა და გაიზარდა ქოლვუდში, დასავლეთ ვირჯინიაში, 1960 წელს დაამთავრა Big Creek-ის საშუალო სკოლა. ჰიკემმა და მეგობრებმა როი ლი კუკმა, შერმან სიერსმა, ჯიმი ოდელ კეროლმა, უილი "ბილი" როუზმა და კვენტინ უილსონმა რაკეტების აშენების სამოყვარულო ჯგუფი შექმნეს და თავიანთ თავს Big Creek Missile Agency (BCMA) უწოდეს.ჯგუფის საქმიანობა მოიცავდა სარაკეტო ძრავების მრავალ თაობასა და კონსტრუქციულ ექსპერიმენტებს, რის შედეგადაც 1960 წლის ეროვნული სამეცნიერო გამოფენის საკვალიფიკაციო ეტაპი წარმატებით დასრულდა და ბიჭებმა მამოძრავებელი სისტემების მიმართულებით ოქროსა და ვერცხლის მედლები მოიპოვეს.
## ვირჯინიის ტექნიკური უნივერსიტეტი და სკიპერი
1960 წელს ჰომერ ჰიკამმა სწავლა დაიწყო ვირჯინიის ტექნიკურ უნივერსიტეტში და შეუერთდა კადეტთა კორპუსს.მესამე კურსზე ჰიკემმა და რამდენიმე თანაკურსელმა შექმნეს ქვემეხი, ფეხბურთის თამაშებისა და უნივერსიტეტის ღონისძიებებისთვის. ქვემეხს სახელი "სკიპერი" დაარქვეს პრეზიდენტ ჯონ კენედის პატივსაცემად. ჩამოსხმისთვის გამოყენებული სპილენძი შეგროვდა კადეტთა კორპუსის წევრების მიერ, ასევე გამოიყენეს დამატებითი მასალა, რომელიც ქოულვუდიდან ჰომერის მამამ გამოგზავნა."სკიპერი" ვირჯინიის ტექნიკური უნივერსიტეტის სიმბოლოდ იქცა. ჰიკამმა უნივერსიტეტი 1964 წელს დაამთავრა და ინდუსტრიული ინჟინერიის სპეციალობით საინჟინრო მეცნიერებათა ბაკალავრის ხარისხი მიიღო.
## კარიერა
### სამხედრო სამსახური (1964-1970)
ჰიკამმა აშშ-ს არმიაში ექვსი წელი იმსახურა. ვიეტნამის ომში 1967 და 1968 წლებში მონაწილეობდა, როგორც პირველი ლეიტენანტი და საბრძოლო ინჟინერი C კომპანიაში, 704-ე სარემონტო ბატალიონის მე-4 ქვეითი დივიზიის შემადგენლობაში. ჰიკემს ბრინჯაოს ვარსკვლავის მედალი, არმიის აღიარების მედალი და არმიის სამსახურებრივი ერთეულის აღიარების ლენტი გადაეცა .
## USAAMC და ნასა (1971-1998)
ჰიკამი 1971 წლიდან 1978 წლამდე მუშაობდა ინჟინრად, შეერთებული შტატების არმიის ავიაციისა და სარაკეტო სარდლობაში, ჰანტსვილში გაგზავნილ სამსახურში . 

ჰიკამმა 1981 წელს დაიწყო მუშაობა ეროვნულ აეროკოსმიურ სააგენტოში, მარშალის კოსმოსური ფრენების ცენტრში,აერო-კოსმოსური ინჟინერის თანამდებობაზე. სპეციალობა მოიცავდა ასტრონავტების გაწვრთნას სამეცნიერო დატვირთვებთან და გარე-კოსმოსურ საქმიანობებთან დაკავშირებით.  გარდა ამისა, ჰიკამი Neutral Buoyancy Simulator-ში მყვინთავად ეხმარებოდა ასტრონავტთა ეკიპაჟებს, რომლებიც მრავალი Spacelab-ისა და Space Shuttle-ის მისიისთვის იწვრთნებოდნენ, მათ შორის Hubble-ის კოსმოსური ტელესკოპის განლაგებისთვის, პირველი ორი Hubble-ის სარემონტო მისიისთვის, Spacelab-J-სთვის პირველი იაპონელი ასტრონავტების მონაწილეობით, Solar Max-ის სარემონტო მისიისთვისა და სხვა კოსმოსური ოპერაციებისთვის. 1998 წელს ნასადან პენსიაზე გასვლამდე ჰიკამი საერთაშორისო კოსმოსური სადგურის პროგრამის ტვირთის მომზადების მენეჯერი იყო . ჰიკამის პირველი სტატიები გამოქვეყნდა ჟურნალებში და შეეხებოდა სკუბა-დაივინგს, წყალქვეშა ექსპედიციებსა და ინსტრუქტორის გამოცდილებას . მემუარი „*Rocket Boys*“ თავდაპირველად ჟურნალ Air and Space-ში გამოქვეყნებულ სტატიას ეფუძნებოდა. 1999 წლის თებერვალში Universal Studios-მა კრიტიკულად აღიარებული ფილმი ,,*ოქტომბრის ცა*" გამოუშვა, რომელიც *Rocket Boys*-ზე დაფუძნებულია (სათაური "October Sky"  "Rocket Boys"-ის ანაგრამაა). ინტერვიუში ჰიკამმა ფილმის შესახებ თქვა: "ამაყი ვარ ამ ფილმით, რომელიც რეჟისორმა ჯო ჯონსტონმა და პროდიუსერმა ჩაკ გორდონმა შექმნეს. ფილმმა შესანიშნავად წაახალისა ახალგაზრდები, რომ არ დანებდნენ და ოცნებებს გაჰყვნენ". მას შემდეგ თანაავტორობით დაწერა მუსიკალური პიესა სახელწოდებით „ *Rocket Boys the Musical*“,, ჰომერ ჰიკამის თანახმად,პიესა მოგვითხრობს ისტორიას, რომელიც წიგნში აღწერილ ისტორიასთან უფრო ახლოსაა
.

ჰიკამის პირველი მხატვრული რომანი ,,*Back to the Moon** (1999)   გამოვიდა აუდიოწიგნის, ელექტრონული წიგნისა და ყდიანი წიგნის სახით. ნაწარმოები ითარგმნა ჩინურადაც .

2021 წელს ჰიკემმა გამოაქვეყნა საბოლოო გაგრძელება „Rocket Boys"-ის, სახელწოდებით „*Don't Blow Yourself Up: The Further Adventures and Travails of the Rocket Boy of October Sky*". მემუარები მოიცავდა 40 წელს „*Rocket Boys*"-ის ეპოქის შემდეგ, მათ შორის შესანიშნავი ზარბაზნის აშენებას ვირჯინიის უნივერსიტეტში სტუდენტობის დროს, სამხედრო სამსახურს, მათ შორის ლეიტენანტად მეოთხე ქვეითი დივიზიის შემადგენლობაში ვიეტნამში ყოფნას, სკუბა-დაივინგის ინსტრუქტორობას, ჩაძირული გემების გამოკვლევას, ტენესის მდინარეში ნავზე დამხრჩვალი მგზავრების ამოყვანის მცდელობას , ადრეულ სალიტერატურო კარიერას, NASA-სთან მუშაობას და პირველი იაპონელი ასტრონავტების მომზადებას, Hubble-ის კოსმოსური ტელესკოპის შეკეთების ეკიპაჟის სასწავლო გუნდში ყოფნას, რუსებთან მოლაპარაკებას საერთაშორისო კოსმოსური სადგურის შესახებ, ჰონდურასის დაშორებულ კუნძულ გუანახაიზე გამოკვლევას და დეკომპრესიული დაავადებით ტანჯვას, „Rocket Boys"-ის დაწერას და „October Sky" ფილმის გადასაღებ მოედანზე რეჟისორისა და პროდიუსერის კონსულტირებას და მის ურთიერთობას ჯეიკ ჯილენჰოლთან და სხვა მსახიობებთან.

მემუარების სერიის შემდეგ ჰიკამმა დაიწყო მისი პოპულარული "ჯოშ თარლოუს" სერია, რომელიც ვითარდება მეორე მსოფლიო ომის დროს. სერიის პირველი წიგნი „*The Keeper's Son*" (2003), ვითარდება ჩრდილოეთ კაროლინის გარე სანაპიროებზე. სერია გაგრძელდა წიგნებით „*The Ambassador's Son*" (2005) და „*The Far Reaches*" (2007), ორივე ვითარდება სამხრეთ წყნარ ოკეანეში. ჰომერის შემდეგი რომანი „*Red Helmet*" (2008), სიყვარულის ისტორია, ვითარდება თანამედროვე აპალაჩის ნახშირის მოსაპოვებელ მინდვრებზე და ეძღვნება "ყველა შახტის სამაშველო გუნდს". 2010 წელს თანაავტორობდა წიგნს „*My Dream of Stars*" (2010) ანუშე ანსარისთან, მულტიმილიონერ ირანელ-ამერიკელ ქალბატონთან ერთად, რომელიც გახდა მსოფლიოში პირველი ქალი კომერციული ასტრონავტი. ჰიკემმა, გატაცებულმა მოყვარულმა პალეონტოლოგმა, ასევე დაწერა „*The Dinosaur Hunter''", რომანი, რომელიც ვითარდება მონტანაში, გამოქვეყნებული St. Martin's-ის მიერ 2010 წლის ნოემბერში
.

მან ასევე გამოაქვეყნა ახალგაზრდული სამეცნიერო-ფანტასტიკური თრილერი ტრილოგია, რომელიც ვითარდება მთვარეზე, ცნობილი როგორც Helium-3 სერია. ეს მოიცავდა სათაურებს „*Crater*", „*Crescent*" და „*The Lunar Rescue Company*".

2015 წელს Wm Morrow/HarperCollins-მა გამოაქვეყნა ჰიკამის ბესტსელერი „*Carrying Albert Home: The Somewhat True Story of a Man, His Wife, and Her Alligator *" , რომელიც მას შემდეგ გამოქვეყნდა 17 ენაზე და მოიგო უამრავი ჯილდო.
2025 წელს ჰიკამმა დაიწყო საკუთარი საგამომცემლო იმპრინტი სახელწოდებით „Homer Hickam Books" Headline Publishing Group-ის ბანერის ქვეშ, მთავარი დამოუკიდებელი გამომცემელი გახდა .
## სხვა აქტივობები
2013 წლის მაისში ჰიკემმა წინააღმდეგობა გაუწია ნულოვანი ტოლერანტობის პოლიტიკას Bartow-ის საშუალო სკოლაში, რამაც გამოიწვია სტუდენტის გარიცხვა, რომლის სამეცნიერო ექსპერიმენტმა გამოიწვია მცირე აფეთქება
.
2013 წელს ჰიკემი დაინიშნა Alabama Space Science Exhibition Commission (ASSEC)-ში, რომელიც აკონტროლებს Space Camp-ისა და U.S. Space and Rocket Center-ის მუზეუმის აქტივობებს და სხვა აქტივობებს ჰანტსვილში, ალაბამაში. ჰიკამი კომისიის თავმჯდომარე იყო 2019 წელს, მთვარეზე „აპოლო 11“-ის დაშვების 50 წლის იუბილესთან დაკავშირებით. 
2016 წელს ჰიკემმა უჩივლა Universal Studios-ს თაღლითობისა და კონტრაქტის დარღვევისთვის, რომელიც ეხებოდა „Rocket Boys"-ის გაგრძელებების უფლებებს, მათ შორის „The Coalwood Way", „Sky of Stone", „We Are Not Afraid" და „Carrying Albert Home". 2017 წელს საქმე გადაწყდა ჰიკემის სასარგებლოდ. ფედერალურ სასამართლოში სარჩელი 2017 წელს აღიძრა საავტორო უფლებების სავარაუდო დარღვევის გამო, ილინოისის შტატში, ლინკოლნშირში, Marriott Theatre-ის სცენარისტებისა და კომპოზიტორების მიერ Rocket Boys მიუზიკლის, ჰიკემის მემუარების მიხედვით შექმნილი მუსიკალური პიესის, Rocket Boys-ის გამო
.
2018 წლის თებერვალში, ვიცე-პრეზიდენტმა მაიკ პენსმა ჰიკამი ეროვნული კოსმოსური საბჭოს მომხმარებელთა საკონსულტაციო ჯგუფის წევრად დანიშნა, რომელიც პრეზიდენტმა დონალდ ტრამპმა 2017 წლის ივნისში აღადგინა.
## ჯილდოები
1984 წელს ჰიკამს ტენესის მდინარეში ჩაძირული ნავის ეკიპაჟისა და მგზავრების გადარჩენის ოპერაციის დროს გამოჩენილი გმირობისთვის ალაბამას შტატის გამორჩეული სამსახურის ჯილდო გადაეცა . ამ ჯილდოს გამო,1996 წელს ჰიკამს ამერიკის შეერთებული შტატების ოლიმპიურმა კომიტეტმა პატივი მიაგო, რათა ოლიმპიური ჩირაღდანი ალაბამას შტატის, ჰანტსვილის გავლით ატლანტაში გადაეტანა. 

1999 წელს დასავლეთ ვირჯინიის გუბერნატორმა გამოსცა პროკლამაცია ჰიკემის პატივსაცემად მმშობლიური შტატის მხარდაჭერისა და გამორჩეული კარიერისთვის, როგორც ინჟინრისა და ავტორისთვის და გამოაცხადა ყოველწლიური „Rocket Boys Day".

2000 წელს ვირჯინიის ტექნოლოგიური უნივერსიტეტის უმცროსკლასელებმა აირჩიეს ჰიკამი, ვირჯინიის ტექნიკური უნივერსიტეტის 2002 წლის კლასის ბეჭდების კოლექციის სახელად, „*Homer Hickam Collection*".

2007 წელს ჰიკემს მიანიჭეს საპატიო დოქტორის ხარისხი ლიტერატურაში Marshall University-დან  . იმავე წელს ჰიკამმა მიიღო გამორჩეული მიღწევის ჯილდო ვირჯინიის ტექნიკური უნივერსიტეტიდან
.

2010 წელს ჰიკემს მიენიჭა Audie Murphy-ის პატრიოტიზმის ჯილდო Spirit of America Festival-ზე
.

2013 წელს ჰიკემმა მოიგო Clarence Cason ჯილდო ალაბამის უნივერსიტეტიდან მისი არამხატვრული წერისთვის
.

2014 წელს ჰიკამმა შეფერდის უნივერსიტეტში აპალაჩის მემკვიდრეობის მწერლის ჯილდო მოიპოვა.

2023 წელს ჰიკამს ამერიკის ვიეტნამის ვეტერანების მიერ გადაეცა სიცოცხლის მანძილზე მიღწეული წარმატებებისთვის განკუთვნილი ჯილდო.

2024 წელს, 28 მარტს, ვირჯინიის ტექნოლოგიური უნივერსიტეტის კამპუსში, კორპუსის ხელმძღვანელობისა და სამხედრო მეცნიერებების შენობაში გამართულ ცერემონიაზე, ჰიკამი 2024 წლის ვირჯინიის ტექნოლოგიური უნივერსიტეტის კადეტთა კორპუსის გამორჩეულ კურსდამთავრებულად დასახელდა
.

2025 წელს ჰიკამი შეიყვანეს კოსმოსური ბანაკის დიდების დარბაზში . ცერემონია გაიმართა აშშ-ის კოსმოსური და სარაკეტო ცენტრის დევიდსონის სატურნის V დარბაზში, 2025 წლის 11 ივლისს.

## წიგნები
### კოლვუდის სერია
„Rocket Boys: A Memoir" (ISBN 0-385-33320-X)
„The Coalwood Way" (ISBN 0-385-33516-4)
„Sky of Stone" (ISBN 0-440-24092-1)
„We Are Not Afraid" (ISBN 0-7573-0012-X)
„Carrying Albert Home" (ISBN 9780062325891)
„Don't Blow Yourself Up" (ISBN 1642938246)
„From Rocket Boys to October Sky" An Amazon Kindle Single
### ჯოშ თარლოუს სერია
„The Keeper's Son" (ISBN 0-312-30189-8)
„The Ambassador's Son" (ISBN 0-312-30192-8)
„The Far Reaches" (ISBN 0-312-33475-3)
არამხატვრული თანმხლები ტომი: „Torpedo Junction" (ISBN 0-440-21027-5)
### Helium-3 ტრილოგია
„Crater"
„Crescent"
„Crater Trueblood and the Lunar Rescue Company"
### სხვა
„Back to the Moon: A Novel" (ISBN 0-440-23538-3)
„Red Helmet" (ISBN 1-59554-214-0)
„Torpedo Junction" (ISBN 1-55750-362-1)
„The Dinosaur Hunter" (ISBN 0-312-38378-9)
„Paco: The Cat Who Meowed in Space" An Amazon Kindle Single
## რესურსები ინტერნეტში
*
*
## სქოლიო
კატეგორია:დაბადებული 19 თებერვალი
კატეგორია:დაბადებული 1943
კატეგორია:ამერიკელი მწერლები
კატეგორია:ამერიკელი ინჟინრები
კატეგორია:XXI საუკუნის ამერიკელი მწერლები
კატეგორია:ცოცხალი ადამიანები